CELEX: 32021D0602
Language: bg
Date: 2021-04-08 00:00:00
Title: Решение (ЕС) 2021/602 на Съвета от 8 април 2021 година относно назначаването на заместник изпълнителен директор на Европол

14.4.2021   
               
               
                  BG
               
               
                  Официален вестник на Европейския съюз
               
               
                  L 127/42
               
            
         РЕШЕНИЕ (ЕС) 2021/602 НА СЪВЕТА
         от 8 април 2021 година
         относно назначаването на заместник изпълнителен директор на Европол
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Регламент (ЕС) 2016/794 на Европейския парламент и на Съвета от 11 май 2016 г. относно Агенцията на Европейския съюз за сътрудничество в областта на правоприлагането (Европол) и за замяна и отмяна на решения 2009/371/ПВР, 2009/934/ПВР, 2009/935/ПВР, 2009/936/ПВР и 2009/968/ПВР на Съвета (1), и по-специално членове 54 и 55 от него,
         като действа в качеството на орган с правомощия да назначава изпълнителния директор и заместник изпълнителните директори на Европол,
         като има предвид, че:
         
                     (1)
                  
                  
                     Мандатът на един от настоящите заместник изпълнителни директори на Европол изтече на 31 декември 2020 г. Поради това е необходимо да се назначи нов заместник изпълнителен директор на Европол.
                  
               
                     (2)
                  
                  
                     С решението на управителния съвет на Европол от 1 май 2017 г. се въвеждат правилата за подбор, удължаване на мандата и отстраняване от длъжност на изпълнителния директор и на заместник изпълнителните директори на Европол.
                  
               
                     (3)
                  
                  
                     Съгласно член 3, параграф 1, буква б) от решението на управителния съвет на Европол от 1 май 2017 г., една от длъжностите за заместник изпълнителен директор на Европол се счита за свободна от 3 юли 2020 г. Обява за свободно място за поста заместник изпълнителен директор на Европол беше публикувана в Официален вестник на Европейския съюз на 4 септември 2020 г. (2)
                     
                  
               
                     (4)
                  
                  
                     В съответствие с член 54, параграф 2 от Регламент (ЕС) 2016/794 комисията за подбор, създадена от управителния съвет (наричана по-нататък „комисията за подбор“), състави списък с кандидати. Комисията за подбор подготви надлежно мотивиран доклад и го предостави на управителния съвет на 25 ноември 2020 г..
                  
               
                     (5)
                  
                  
                     Въз основа на доклада на комисията за подбор и в съответствие с Регламент (ЕС) 2016/794 и решението на управителния съвет от 1 май 2017 г., управителният съвет представи на 10 декември 2020 г. мотивирано становище относно назначаването на нов заместник изпълнителен директор на Европол, в което предложи на Съвета списък с трима подходящи за поста кандидати.
                  
               
                     (6)
                  
                  
                     На 25 януари 2021 г. Съветът избра г-н Jean-Philippe LECOUFFE за нов заместник изпълнителен директор на Европол и уведоми Комисията по граждански свободи, правосъдие и вътрешни работи на Европейския парламент (наричана по-нататък „комисията LIBE“), която е компетентната комисия за целите на член 54, параграф 2, четвърта алинея от Регламент (ЕС) 2016/794 относно този избор.
                  
               
                     (7)
                  
                  
                     На 24 февруари 2021 г. г-н Jean-Philippe LECOUFFE се яви пред комисията LIBE. На 23 март 2021 г. комисията LIBE представи своето становище в съответствие с член 54, параграф 2, четвърта алинея от Регламент (ЕС) 2016/794,
                  
               ПРИЕ НАСТОЯЩОТО РЕШЕНИЕ:
         
            Член 1
            Г-н Jean-Philippe LECOUFFE се назначава за заместник изпълнителен директор на Европол за периода от 1 май 2021 г. до 30 април 2025 г. със степен AD 14.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 8 април 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 135, 24.5.2016 г., стр. 53.
         
            (2)  ОВ C 293 A, 4.9.2020 г., стр. 1.